title: Prys Morgan
text: Prys Morgan (ganet d'ar 7 a viz Eost 1937) zo un istorour kembreat. Skrivet en deus meur a levr hag a bennad diwar-benn istor Kembre, e saozneg. SKridoù lennegel en deus savet ivez, e kembraeg.
  
  Buhez
  Ganet eo e Kerdiz, mab d'ar skolveuriad T. J. Morgan. Breur eo da Rhodri Morgan, a zo bet Kentañ Ministr Kembre. Evel e vreur en deus graet studioù e Skol-veur Oxford a-raok mont da gelenn e kevrenn istor Skol-veur Abertawe, lec'h m'eo bet e dad o kelenn ivez. Eus 1966 da 1973 e oa isrener ar gelaouenn Barn.
  
  Ur wech e retred eo bet prezidant Eisteddfod Vroadel Kembre ha prezidant ar gevredigezh ouiziek Cymmrodorion, kenkoulz ha kenrener ar raktres Iolo Morganwg, e Skol-veur Aberystwyth, a embann studiadennoù war buhez hag oberenn an den brudet-se.
  
  Oberenn
  e saozneg
  Background to Wales (1968)
  Iolo Morganwg (1975)
  The Eighteenth Century Renaissance (1981)
  Wales: The Shaping of a Nation (1984)
  Bible for Wales – Beibl i Gymru (1988)
  Tempus Illustrated History of Wales (2000)
  
  e kembraeg
  I'r Bur Hoff Bau (1968), romant
  Trugareddau (1973), barzhonegoù
  Caligula, troidigezh diwar oberenn c'hallek Albert Camus (1978)
  
  Notennoù
  
  Ganedigezhioù 1937
  Skolveuridi Kembre
  Istorourien Kembre
  Skrivagnerien gembraek
  Troerien
  Tud eus Kerdiz